מיומי נריטה

מיומי נריטה (ביפנית: 成田 真由美; נולדה ב-27 באוגוסט 1970 בקווסאקי) היא שחיינית יפנית, זוכת 15 מדליות זהב במשחקים הפאראלימפיים, ו-20 בסך הכל. תוארה כ"אחת מהספורטאים הפאראלימפיים הטובים בעולם" בידי הוועד הפאראלימפי הבינלאומי.

נכות וקריירה

נריטה משתמשת בכיסא גלגלים בעקבות דלקת חוט השדרה, בה לקתה בגיל 13. בנוסף, נריטה משותקת עוד יותר בפלג גופה העליון, בעקבות תאונת דרכים שהתרחשה ב-1994, השנה בה התחילה להתחרות בשחייה. 

ב-1996 ייצגה את יפן באולימפיאדת הנכים אטלנטה, בה זכתה בשתי מדליות זהב, שתי מדליות כסף, ומדליית ארד אחת. באולימפיאדת הנכים בשנת 2000 בסידני זכתה בשש מדליות זהב, ושברה חמישה שיאים עולמיים.

חיים פרטיים 

נריטה רכשה את השכלתה הגבוהה באוניברסיטת הוסיי שבטוקיו. היא נשואה, ומצהירה כי חוץ מספורט, תחביבה העיקרי הוא בישול. עד שנת 2008, ביקרה בלמעלה מ-50 בתי ספר וחברות כל שנה, על מנת להרצות בנושא ספורט נכים, התנועה הפאראלימפית, וסוגיית מעורבותם הכללית של יפנים בעלי מוגבלות פיזית בחברה היפנית.

הערות שוליים

שחייניות יפניות
אלופות פאראלימפיות יפניות
שחייניות במשחקים הפאראלימפיים אתונה (2004)
שחייניות במשחקים הפאראלימפיים סידני (2000)
ספורטאים פאראלימפיים יפנים
שחייניות במשחקים הפאראלימפיים אטלנטה (1996)
יפניות שנולדו ב-1970
יפנים שנולדו ב-1970